ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
جھبوا، مدھیہ پردیش میں ایس سی-ایس ٹی کاروباریوں میں بیداری پیدا کرنے کے لیے نیشنل ایس سی-ایس ٹی ہب میگا کانکلیو
مائیکرو، سمال اینڈ میڈئم انٹرپرائزز  ، حکومت ہند نے آج جھبوا، مدھیہ پردیش میں نیشنل ایس سی – ایس ٹی ہب  کانکلیو کا انعقاد کیا تاکہ انٹرپرینیورشپ کلچر کو فروغ دیا جاسکے اور این ایس ایس ایچ اسکیم اور وزارت کی دیگر اسکیموں کے بارے میں بیداری میں اضافہ کیا جاسکے۔ مرکزی وزیر مملکت، ایم ایس ایم ای کی وزارت، جناب بھانو پرتاپ سنگھ ورما نے اس موقع پر جناب گمن سنگھ دامور، ایم پی، رتلام-جھبوا لوک سبھا اور دیگر سینئر معززین کے ساتھ اپنی موجودگی میں شرکت کی۔ اس تقریب میں تقریباً 600 ایس سی-ایس ٹی کے خواہشمند اور موجودہ کاروباری افراد نے شرکت کی۔
کانکلیو سے خطاب کرتے ہوئے، وزیر موصوف نے بھارتی معیشت میں ایم ایس ایم ای شعبے کے جی ڈی پی اور بھارت سے مجموعی برآمدات میں اس کے شراکت کے لحاظ سے اہم کردار پر زور دیا۔ انہوں نے کہا کہ ایم ایس ایم ای نہ صرف روزگار کے بڑے موقعے فراہم کرتے ہیں بلکہ دیہی اور پسماندہ علاقوں کی صنعت کاری میں بھی مدد کرتے ہیں۔ انہوں نے کہا کہ ریاست مدھیہ پردیش قدرتی وسائل - ایندھن، معدنیات، زراعت اور حیاتیاتی تنوع سے مالا مال ہے اور ملک میں ہیرے کی پیداوار والی سب سے بڑی ریاست بھی ہے۔ اس کے علاوہ ، یہ بھارت میں باغبانی کی دوسری سب سے بڑی ریاست ہے، اور یہاں کانکنی اور خوراک کی ڈبہ بندی کی صنعت بھی بڑے پیمانے پر کی جاتی ہے۔ ہماری وزارت ان سرگرمیوں کو فروغ دینے کے لیے ضروری مدد فراہم کر رہی ہے۔
جناب ورما نے ایم ایس ایم ای شعبے کو بااختیار بنانے کے لیے حکومت کی مختلف اسکیموں پر روشنی ڈالی اور کہا کہ اس کانکلیو کے ذریعے ریاست کے ایس سی/ایس ٹی کاروباری افراد اختراعی آئیڈیاز اور باہمی کاروباری موقعے تلاش کریں گے اور ان اسکیموں سے زیادہ سے زیادہ فائدہ اٹھائیں گے۔
سی پی ایس ایز، بینکوں اور قرض دینے والے اداروں کے ساتھ ایک خصوصی تکنیکی سیشن کا بھی انعقاد کیا گیا جس سے خواہشمند اور موجودہ ایس سی – ایس ٹی کاروباریوں کو ایک انٹرایکٹو پلیٹ فارم فراہم ہوتا ہے۔ سی پی ایس ایز جیسے گیل، بی ایس این ایل، ایف سی آئی وغیرہ نے اپنے وینڈرز کی فہرست سازی کے عمل کے بارے میں پریزنٹیشن دیا اور مصنوعات و خدمات کی تفصیلات کے بارے میں جانکاری دی، جوایس سی – ایس ٹی کی ملکیت ایم ایس ایز سے حاصل کی جا سکتی ہیں۔ اس پروگرام میں ایس بی آئی، ایس آئی ڈی بی آئی، بینک آف بڑودہ جیسے مالیاتی اداروں نے شرکت کی اور ایم ایس ایم ای شعبے سے متعلق قرض دینے کی مختلف اسکیموں کی تفصیلات فراہم کیں۔ دیگر سرکاری اداروں جیسے کے وی آئی سی، ایم ایس ایم ای-ڈی ایف او، ٹرائی فیڈ، اور جی ای ایم نے بھی پروگرام میں حصہ لیا اور ایم ایس ایم ایز کے لیے اپنی اسکیموں پر غور کیا۔ پروگرام میں اُدّیم رجسٹریشن کے سہولت ڈیسک شامل تھے تاکہ ایس سی /ایس ٹی ایم ایس ایز کے شرکاء کو موقع پر ہی رجسٹریشن کی سہولت فراہم کی جاسکے۔
ہنر مندی کے فروغ اور صنعت کاری کی وزارت
انٹرپرینیو رشپ کی ترقی پر صلاحیت سازی کا پروگرام
مہارت کی ترقی اور انٹرپرینیورشپ کی وزارت کےتحت ایک اعلی تنظیم ، انٹرپرینیورشپ اورچھوٹےکاروباروں کی ترقی کا قومی انسٹی ٹیوٹ نے گزشتہ 27 ستمبر 2022 سے کل یکم اکتوبر 2022 تک صنعتوں کے ڈائریکٹوریٹ ،اتراکھنڈ حکومت کے افسروں کےلئے صنعت کاری کی ترقی پر اپنے نوئیڈا کیمپس میں ایک پانچ روزہ صلاحیت سازی کا پروگرام منعقد کیا۔
اس پروگرام کو چھوٹی ،بہت چھوٹی اوردرمیانی صنعت  کےمحکمے،صنعتوں کے ڈائریکٹوریٹ،اتراکھنڈ حکومت کے ذریعہ اسپانسر کیا گیا تھا۔ اتراکھنڈ کے مختلف اضلاع میں تعینات ڈائریکٹوریٹ کے کل 29 اسسٹنٹ ڈائریکٹرز، منیجرز اور افسران نے جو ترقیاتی اور پروموشنل رول میں ہیں، اس پروگرام میں حصہ لیا۔ یہ پروگرام کاروباری ترقی کے کلیدی پہلوؤں پر افسران کی صلاحیت کو بڑھانے کے لیے منعقد کیا گیا تھا۔ ڈائرکٹر، ڈائریکٹوریٹ آف انڈسٹریز، اتراکھنڈ، جناب ایس سی نوٹیال پراگرام کی اختتامی تقریب کے مہمان خصوصی تھے۔ جناب نوٹیال نے ذکر کیا کہ این آئی ای ایس بی یوڈی اور ڈائریکٹوریٹ آف انڈسٹریز اتراکھنڈ میں ایک کاروباری ماحول پیدا کرنے کے مقصد سے انٹرپرینیورشپ کو فروغ دینے کے لیے مل کر کام کر رہے ہیں۔ اس طرح کی صلاحیت سازی کے پروگرام منظم اور منصوبہ بند کوششوں کے ذریعے کاروبار کے لیے سازگار ماحول پیدا کرنے میں مدد کریں گے۔ ڈاکٹر پونم سنہا، ڈائریکٹر، نیشنل انسٹی ٹیوٹ آف انٹرپرینیورشپ اینڈ سمال بزنس ڈیولپمنٹ  نے ریاست اتراکھنڈ میں انٹرپرینیورشپ کو فروغ دینے کے لیے انسٹی ٹیوٹ کے ساتھ منسلک ہونے پر مسٹر نوٹیال کا شکریہ ادا کیا۔ ڈاکٹر سنہا نے ذکر کیا کہ این آئی ای ایس بی یو ڈی اور ڈائریکٹوریٹ آف انڈسٹریز مل کر ریاستی سطح پر انٹرپرینیورشپ کے میدان میں ایک متحرک اور واضح اثر پیدا کر رہے ہیں اور اس سے انٹرپرینیورشپ کے فروغ اور ترقی کے لیے موجودہ وسائل کو ہم آہنگ کرنے میں مدد ملے گی۔ شرکاء نے اپنے تجربات بتاتے ہوئے کہا کہ اس پروگرام نے ان کے علم، تجربے اور مہارتوں میں اضافہ کیا ہے۔
تربیتی پروگرام کےاختتامی تقریب میں حصہ لینےوالو ں سے خطاب کرتے ہوئے صنعتوں کے ڈائریکٹوریٹ ،اتراکھنڈ کے ڈائریکٹر جناب ایس سی نوٹیال
تربیتی پروگرام کی اختتامی تقریب میں صلاحیت سازی کےپروگرام کے شرکاء
تربیتی پروگرام کےدوران ایک سیشن
شری ایس سی نوٹیال کے ذریعہ شرکاء میں سرٹیفکیٹس کی تقسیم
ش ح ۔ا م۔
U:10954
(Visitor Counter : 79
شہری ہوابازی کی وزارت
جناب جیوترا دتیہ ایم سندھیا نے اتراکھنڈ میں دون ڈرون میلے کا افتتاح کیا
شہری ہوا بازی کے مرکزی وزیر جناب جیوترادتیہ سندھیا کے ساتھ شہری ہوا بازی کی وزارت میں وزیر مملکت جنرل  ڈاکٹر وی کے سنگھ کے ساتھ اتراکھنڈ کے دہرادون میں 2021 کے دون ڈرون میلے کا افتتاح کیا۔ جناب سندھیا نے ایک پیرا گلائیڈنگ مظاہرے کے ساتھ تقریب کا آغاز کیا اور اُن ڈرون کمپنیوں کے ساتھ کے ساتھ بات چیت کی جو دون ڈرون میلے میں پروٹوٹائپ کی نمائش کر رہی ہیں۔
اس موقع پر جناب سندھیا نے کہا ، ہمیں اُن بے پناہ مواقع کا اعتراف ہے جو ڈرون کے استعمال کے نتیجے میں سامنے آئے۔ حکومت ہند ایک سہل ڈرون پالیسی اور پیداوار سے منسلک ترغیب  والی اسکیم کے اجراء کے ساتھ اس کو فعال کرنے کے رُخ پر کام کر رہی ہے۔ ہمارا اصرار ہے کہ اتراکھنڈ کی حکومت دہرادون کو ہندستان کے ایرو اسپورٹس اور ڈرون ہب کے طور پر فروغ دینے کے لئے کام کرے۔
لانچ کے موقع پر ایم سی اے کے جوائنٹ سکریٹری جناب امبر دوبے اور ایم او سی اے کے دیگر سینئر عہدیدار بھی موجود تھے۔ ان کے علاوہ ، پروگرام کے دیگر شرکاء میں مقامی پولیس فورس، ریاستی ڈیزاسٹر رسپانس فورس، وائلڈ لائف انسٹی ٹیوٹ آف انڈیا،یو پی ای ایس - پیٹرولیم اینڈ انرجی اسٹڈیزیونیورسٹی، آئی ایم ایس یونیسن یونیورسٹی، انفارمیشن ٹیکنالوجی ڈویلپمنٹ ایجنسی، آئی ٹی ڈی اے دہرادون کے طلباء اور اہلکار کے علاوہ انڈین ڈرون انڈسٹری کے مختلف معززین بھی شامل تھے۔
اس موقع پر ڈرون اور ایرو اسپورٹس کے مظاہرے کئے گئے۔ اس میں سرحدی سلامتی فورس کے پیرا گلائیڈنگ کا مظاہرہ شامل تھا۔ ہرش سچن نے پیراموٹر مظاہرہ کیا اور اور ٹیک ورلڈ ایویئیشن اینڈ دھکشا نے ایک زراعے اسپرے کا ڈرون مظاہرہ کیا۔ مزید برآں اس موقع پر ڈرون ایپلی کیشن اینڈ ریسرچ سینٹر  اور اسٹیٹ ڈیزاسٹر رسپانس فورس  کی طرف سے مقامی طور پر تھری ڈی پرنٹڈ ڈرون کے ساتھ ہنگامی تلاش اور جوابی ڈرون مظاہرہ بھی کیا گیا۔ اس کے بعد سومتوا اسکیم کے تحت آراو بے پائلٹ سسٹم  کی جانب سے ایک مختصر سروے ڈرون مظاہرہ اور ساتھ ہی اسکوارڈن لیڈر ورشا کُکریتی  کی طرف سے تربیتی ڈرون مظاہرہ بھی کیا گیا۔
امور داخلہ کی وزارت
جموں و کشمیر میں سیکیورٹی کی صورتحال میں بہتری
نئی دہلی،27 نومبر : امور داخلہ کے وزیر مملکت جناب جی کشن ریڈی نے جموں و کشمیر میں سیکیورٹی کی صورتحال سے متعلق ایک سوال کےتحریری جواب میں راجیہ سبھا کو بتایا کہ حکومت نے دہشت گردی کےخلاف زیرو ٹولرینس کی پالیسی اپنائی ہے اور سیکورٹی فورسیز نے دہشت گردی کے مقابلے کیلئے موثر اور لگاتار اقدام کئے ہیں جس کے نتیجے میں گذشتہ چند برسوں کے دوران ریاست جموں و کشمیر میں کثیر تعداد میں دہشت گردوں کو مار گرایا گیا ہے۔
گذشتہ سال اور رواں سال  جموں و کشمیر میں دہشت گردانہ تشدد کے واقعات ، شہری اور سیکیورٹی عملہ کی ہلاکت کی تفصیلات حسب ذیل ہیں:-
|
|
سال
|
|
دہشت گردی کے واقعات
|
|
ہلاک ہونے والے شہری
|
|
ہلاک ہونے والے فوجی
|
|
2018
|
|
614
|
|
39
|
|
91
|
|
2019
|
|
594
|
|
37
|
|
79
سرحد پار سے دراندازی کی روک تھام کیلئے حکومت کے ذریعے اپنائے گئے کثیر رخی طریقہ کار کی وضاحت کرتے ہوئے وزیر موصوف نے کہا کہ ان اقدامات میں بین الاقوامی سرحد ؍ لائن آف کنٹرول کے ساتھ ساتھ فوجیوں کی کثیر سطحی تعیناتی، سرحدوں پر باڑ لگانا ، خفیہ اطلاعات اور کارروائیوں میں تال میل ، سلامتی دستوں کو جدید ترین اسلحہ سے لیس کرنا اور دراندازوں کے خلاف مثبت کارروائی کرنا شامل ہے۔
گذشتہ سال اور رواں سال  تک جموں و کشمیر میں دراندازی کی کوششیں ، تفصیلات حسب ذیل ہیں:-
|
|
سال
|
|
دراندازی کی کوششیں
|
|
دراندازی
|
|
2018
|
|
328
|
|
143
|
|
2019
|
|
171
|
|
114
وزیر موصوف نے مزید کہا کہ سرحد پار سے جاری گولی باری کی وجہ سے بین الاقوامی سرحد ؍ لائن آف کنٹرول پر رہنےوالے افراد کو درپیش مشکلات کو کم کرنے کی غرض سے 14460 بنکروں کی تعمیر کی منظوری دی ہے۔
گذشتہ سال اور رواں سال اکتوبر 2019 تک جموں و کشمیر میں جنگ بندی کی خلاف ورزی ؍ سرحد پار سے گولہ باری کے واقعات ، شہریوں اور سیکیورٹی عملہ کی ہلاکت کی تفصیلات حسب ذیل ہیں:
|
|
سال
|
|
جنگ بندی کی خلاف ورزی ؍ سرحد پار سے گولی باری
|
|
شہریوں کی ہلاکت
|
|
سیکیورٹی عملہ کی ہلاکت
|
|
2018
|
|
2140
|
|
30
|
|
29
|
|
2019 
|
|
2753
|
|
15
|
|
17
وزیر موصوف نے مزید بتایا کہ جموں و کشمیر کی حکومت کی رپورٹ کے مطابق 5 اگست 2019 سے قانون اور نظم و نسق کی بحالی کے لئے پولیس فائرنگ کے واقعات میں کوئی بھی شخص ہلاک نہیں ہوا ہے۔ انہوں نے کہا کہ اسی مدت کے دوران دہشت گردی سے متعلق معاملات میں تین سیکیورٹی عملہ اور 17 شہری ہلاک ہوئے ہیں جبکہ 129 افراد زخمی ہوئے ہیں۔
سٹرک ٹرانسپورٹ اور شاہراہوں کی وزارت
ریاستی سرکاروں کے ذریعے الیکٹرانک انفورسمنٹ ڈیوائسیس
نئی دہلی،03اگست، 2022 / گجرات ، آندھر پردیش، اتر پردیش، جموں و کشمیر اور اروناچل پردیش نے تصدیق کی ہے کہ وہ موٹر گاڑی سے متعلق قانون کی شقوں اور اس کے تحت جاری کیے گئے نوٹیفکیشن پر عمل کر رہے ہیں۔ تاکہ قومی شاہراہوں پر زیادہ خطرے والی اورگاڑیوں کی زیادہ آمد و رفت والی راہداریوں پر موزوں الیکٹرانکس انفورسمینٹ آلات کو یقینی بنایا جا سکے۔ بقیہ ریاستوں اور مرکز کے زیر انتظام علاقوں نے ابھی تک اس کی تصدیق ہیں کی ہے۔ سڑک ٹرانسپورٹ اور شاہراہوں کی وزارت نے جی ایس آر نوٹیفکیشن 575  مورخہ 11 اگست 2021 جاری کیا ہے ۔ یہ نوٹیفکیشن الیکٹران مونیٹرنگ اور سڑک پر حفاظت کے لیے جاری کیا گیا ہے ۔ جس میں کہا گیا ہے کہ ریاستی حکومت اس بات کو یقینی بنائے گی کہ موزوں الیکٹرانکس انفورسمینٹ آلات قومی شاہراہوں پر زیادہ خطرے اور زیادہ آمدورفت والی راہداریوں پر نصب کیے جائیں گے۔ موٹر گاڑی سے متعلق قانون 1988 اور موٹر گاڑی سے متعلق مرکزی ضابطے 1989 پر عمل درآمد ، متعلقہ ریاستی سرکاروں اور مرکز کے زیر انتظام علاقوں کے دائرۂ کار میں آتا ہے۔ وزارت نے سبھی ریاستوں اور مرکز کے زیر انتظام علاقوں کے لیے 6 جنوری 2020 کو موٹر گاڑی سےمتعلق ترمیمی قانون 2019 کی شقوں پر عمل درآمد سے متعلق ایک ہدایت بھی جاری کی ہے۔
موٹر گاڑی قانون 1988 کی شق 136 اے کے مطابق ریاستی سرکار مرکزی حکومت کی طرف سے قائم کیے گئے اصولوں کے مطابق قومی شاہراہوں پر الیکٹرانک مانیٹرنگ کو یقینی بنائے گی۔
یہ جانکاری سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کی۔
صدر جمہوریہ کا سکریٹریٹ
صدرجمہوریہ نے جناب کے آر نارائنن کو یوم پیدائش پر خراج عقیدت پیش کیا
نئی دہلی، 27 اکتوبر 2020: ہندوستان کے صدرجمہوریہ جناب رام ناتھ کووند نے آج راشٹرپتی بھون میں سابق صدر جمہوریہ جناب کے آر نارائنن کو ان کے یوم پیدائش پر خراج عقیدت پیش کیا۔صدر جمہوریہ اور راشٹرپتی بھون کے حکام نے جناب کے آر نارائنن کی تصویر پر گلہائے عقیدت پیش کئے۔
کیمیکلز اور فرٹیلائزر کی وزارت
رواں مالی سال میں جولائی تک ،جموں کشمیر ا ور لداخ خطہ میں 94 جن اوشدھی مراکز کھولے گئے اور 73 نئے مراکز کھولنے کی تجویز ہے
نئی دہلی،11 اگست 2020/ بیورو فارما پی ایس یو آف انڈیا  نے ا س سال جنوری سے جولائی تک جموں و کشمیر میں 91 اور لداخ میں 3 جن اوشدھی کھولے ہیں۔ اس کا مقصد علاقےکےمکینوں کو کفایتی قیمتوں پر معیاری جنریک دوائیں دستیاب کرانا ہے۔
بیورو آف فارما ٹی ایس یو فارما  حکومت ہند کے محکمہ فارماسیوٹیکل پردھان منتری بھارتی جن اوشدھی یوجنا  کی نفاذی ایجنسی ہے۔
جموں و کشمیر میں پہلا جن اوشدھی مرکز 9 مئی، 2011کو لال چوک ، سری نگر میں کھولا گیا تھا اور لداخ میں پہلا جن اوشدھی مرکز 9 جنوری 2012 کو ایس ایم ایم اسپتال میں شرو ع کیا گیا تھا۔ پچھلے ایک سال میں یعنی 5 اگست 2019 سے بی پی پی آئی نے جموں کشمیر میں 31 نئے مرکز اور لداخ میں ایک مرکز کی شروعات کی ہے۔ گزشتہ ایک سال میں جموں اور کشمیر اور لداخ میں کل فروخت 4.39 کروڑ روپے رہی۔ اس سے علاقے میں رہنے والی آبادی کو 31 کروڑ روپے کی مجموعی بچت ہوئی ہے۔
جموں و کشمیر حکومت اور لداخ حکومت نے 73 نئےجن اوشدھی مراکز کھولنے کی تجویز پیش کی ہے جن کے لئے مقامات کی شناخت پہلے ہی کی جاچکی ہے۔ ان مراکز کو شروع کرنے کا کام مرکزکے زیر انتظام دونوں علاقوں میں نئے فارمیسی کونسلز کے قیام کے بعد پورا ہوگا۔
وزیراعظم جناب نریندر مودی نے جن اوشدھی دن کے موقع پر 7 مارچ 2020 کو ویڈیو کانفرنسنگ کے ذریعہ اسکیم کے مستفدین کے ساتھ بات کی تھی۔ اس اجلاس میں پلوامہ ، کشمیر کے سینئر سیٹزن اور مستفدین میں سے ایک جناب غلام نبی ڈار نے خصوصی طور سے غریب اور محروم لوگوں کے لئے اسکیم کے فائدہ کے بارے میں بات کی۔ انہوں نے بتایا کہ جن اوشدھی کیندروں میں دستیاب جنرک دواؤں کی کم قیمت کی وجہ سے ہونے والی بچت کیسے ان کی زندگی کے لئے مددگار ثابت ہورہی ہے۔ کیونکہ وہ اس بچت کا استعمال دیگر تخلیقی اور تعمیری کاموں کے لئےکررہے ہیں۔ انہوں نے علاقے میں ان مراکز کو کھولنے کے لئے وزیراعظم سے درخواست کی تھی۔
حکومت ہند نے جن اوشدھی مراکز کے ذریعہ ، پورے ملک میں محروم طبقے کی خواتین کے لئے سی پیڈ کی قیمت پر جن اوشدھی سوویدھا سینٹری پیڈ بھی مہیا کرائے ہیں۔ قومی صحت مشن کے تحت جموں و کشمیر میں مفت دواؤں کے لئے براہ راست بی پی پی آئی سے یہ پیڈ خریدیں ہیں۔ اب تک بی پی پی آئی نے جموں و کشمیر اور لداخ علاقوں میں 1.56 کروڑ پیڈ کی سپلائی کی ہے۔ قومی نوجوان صحت پروگرام ’’آر کے ایس کے‘‘کے ایک حصے کے طور پر این ایچ ایم نوجوان لڑکیوں اور خواتین کو یہ پیڈ مفت تقسیم کررہا ہے۔
عملے، عوامی شکایات اور پنشن کی وزارت
پنشن اور پنشن یافتگان کی بہبود کا محکمہ  کل اسٹیٹ بینک آف انڈیا کے لیے بینکرز کی آگاہی ورکشاپ کا انعقاد کرے گا
پنشن یافتگان کی ‘زندگی میں آسانی’ کے لیے حکومت ہند کے اقدامات کے بارے میں بیداری
پنشن یافتگان کو تمام خدمات ایک جگہ پر فراہم کرنے کے لیے مربوط پنشنرز پورٹل
مرکزی وزیر مملکت برائے عملہ ،پی جی اور پنشن ڈاکٹر جتیندر سنگھ کی سرپرستی میں پنشن یافتگان اور ان کی فیملی کے "زندگی کی آسانی" کو بڑھانے کے لیے، حکومت ہند کے پنشن اور پنشن یافتگان کی بہبود کے محکمے نے پنشن پالیسی اور پنشن سے متعلق کارروائیوں کو ڈجیٹل بنانے کے سلسلے میں کئی فلاحی اقدامات کئے ہیں۔ پنشن کے قوانین میں متعدد ترامیم کی گئی ہیں اور پچھلے 50 سال کے دوران متعدد وضاحتی احکامات/ ہدایات جاری کی گئی ہیں۔ دسمبر 2021 میں ان کو یکجا کر کے سنٹرل سول سروس  رولز، 2021 کے طور پر لایا گیا ہے۔
چونکہ پنشن تقسیم کرنے والے بڑے ادارے بینک ہیں، اس لیے پنشن اور پنشن یافتگان کی بہبودکے محکمے نے بینکوں کے سنٹرل پنشن پروسیسنگ سینٹرز  کے ساتھ ساتھ بینک میں پنشن سے متعلق کام کو سنبھالنے والے ان کے فیلڈ فنکشنز کے لیے آگاہی ورکشاپس کا ایک سلسلہ شروع کیا ہے۔ اس مقصد کے لیے، پنشن اور پنشنرز کی بہبود کے محکمے کے سکریٹری جناب وی سری نواس کی قیادت میں مرکزی حکومت کی ایک ٹیم کل سری نگر میں اسٹیٹ بینک آف انڈیا کے افسران کے لیے ایک ورکشاپ منعقد کرنے کے لیے ہے۔
ان ورکشاپس کا مقصد پنشن تقسیم کرنے والے بینکوں سے متعلق مختلف قواعد و ضوابط کے بارے میں آگاہی پھیلانا ہے اور حکومت ہند کی جانب سے پنشن یافتگان کے لیے "زندگی میں آسانی" کو یقینی بنانے کے لیے اٹھائے جانے والے اقدامات کے بارے میں بھی آگاہی پھیلانا ہے۔ ورکشاپ ان پراسس اور پنشنرز کی شکایات سے نمٹنے میں بینک کے حکام کو درپیش مسائل پر بھی توجہ مرکوز کرے گی اور بینک حکام کی طرف سے بھیجی گئی کسی بھی تجاویز کو نوٹ کرے گی۔
اسٹیٹ بینک آف انڈیا کے افسران کے لیے ورکشاپ 10 اور 11 جولائی 2023 کو ونٹر ہال، شیرِ کشمیر انٹرنیشنل کنونشن سینٹر، سری نگر، جموں و کشمیر میں منعقد ہو رہی ہے۔ اس ورکشاپ میں سی پی پی سی سیز اور اسٹیٹ بینک آف انڈیا کی پنشن ڈیلنگ برانچوں کے 50 سے زیادہ افسران حصہ لے رہے ہیں۔ اسی طرح کے خطوط پر، 2023-24 میں پنشن تقسیم کرنے والے دیگر بینکوں کے ساتھ مل کر بینکرز کی آگاہی ورکشاپس کا انعقاد کیا جائے گا۔ ورکشاپ سے توقع ہے کہ 17 بینکوں کو ڈ ی او پی پی ڈبلیو کے سنگل ونڈو انٹیگریٹڈ پنشنرز پورٹل کے ساتھ مربوط کرنے کے لیے ایک روڈ میپ تیار کیا جائے گا جس کا مقصد پنشنرز کو پنشن اور بینکنگ سے متعلق بہت سی خدمات فراہم کرنا ہے۔ ڈاکٹر جتیندر سنگھ نے اکتوبر 2022 میں انٹیگریٹڈ پنشنرز پورٹل کے ساتھ ایس بی آئی پنشن سیوا پورٹل کے انضمام کا افتتاح کیا ہے۔
وزارات ثقافت
ملک کی آزادی کی 75 ویں سالگرہ منانے کی تقریبات کے ایک حصے کے طور پر اے ایس آئی یادگاروں  میں مفت شوٹنگ کی اجازت دی جائے گی، جو کہ 25 دسمبر 2020 سے 15 اگست 2020 تک رہے گی
نئی دہلی، 24 دسمبر 2020، بھارت کی آزادی کی 75 ویں سالگرہ منانے کی تقریب کے ایک حصے کے طور پر ملک کی وراثت، قومی زبان کے فروغ، ہندوستانی روایت اورثقافت، مجاہدین آزادی، جنگ آزادی، لوک سنگیت اور زبان اور سیاحت سے متعلق پروجیکٹوں پر کام کرنے والے لوگوں یا ایجنسیوں کو اے ایس آئی کے نظم و ضبط والے یادگار مقامات پر فوٹو گراف یا ویڈیو شوٹ کرنے کےلئے فیس کی ادائیگی سے چھوٹ دی جائے گی۔
یہ چھوٹ سابق وزیراعظم آنجہانی اٹل بہاری واجپئی کے یوم پیدائش 25 دسمبر 2020 سے شروع کی جائے گی اور آئندہ یوم آزادی 15 اگست 2021 تک جاری رہے گی۔ ایسے شوٹنگ کے کام کرنے کے لئے آن لائن اجازت کی ضرورت ہوگی۔ لیکن یہ چھوٹ ممتاز مقامات کےلئے لاگو نہیں ہوگی، جن میں اے ایس آئی کے نظم و ضبط کے تحت آنے والے عالمی وراثت کے مقامات شامل ہیں۔
اس سلسلے میں وزیر ثقافت جناب پرہلاد سنگھ پٹیل نومبر 2020 میں پہلے ہی اعلان کرچکے ہیں۔
عالم وراثت والی یادگاروں کوچھوڑکر دیگر یادگار مقامات کے سلسلے میں یہ اجازت دینے کا مقصد کم مقبول یادگاروں کو فروغ دینا اور ان کے سلسلے میں کام کرنے کے لئے لوگوں کی حوصلہ افزائی کرنا ہے۔
اس سے قبل اے ایس آئی کے مقامات میں شوٹنگ کے لئے اجازت نامہ جاری کرنے کے عمل کو تیز رفتار بنایا جاچکا ہے۔
ایسی گادگاروں / مقامات کی فہرست جن کے معاملے میں فیس کی چھوٹ نہیں دی گئی ہے:
۔۔۔۔۔۔۔۔۔۔۔
م ن۔ا گ۔ن ا۔
U-8411
(Visitor Counter : 42
کامرس اور صنعت کی وزارتہ
نہرِ سوئز کے بند ہونے کےمعاملے سے نمٹنے کے لئے کامرس کے محکمے نے کامرس و صنعت کی وزارت کا چار نکاتی منصوبہ تیار کیا
نئی دلّی ، 26 مارچ / نہرِ سوئز بند ہو جانے سے پیدا شدہ صورتِ حال سے نمٹنے کے لئے ایک چار نکاتی منصوبہ تیار کیا گیا ہے ۔ یہ منصوبہ آج حکومتِ ہند کے کامرس کے محکمے کے لاجسٹکس ڈویژن نے ایک میٹنگ کے دوران تیار کیا ۔ میٹنگ کی صدارت لاجسٹکس کے خصوصی سکریٹری جناب پون اگروال نے کی ۔ میٹنگ میں بندر گاہوں ، جہاز رانی اور آبی گزر گاہوں کے ای ڈی جی ، کنٹینر شپنگ لائن ایسوسی ایشن  اور بھارتی بر آمدات کی تنظیموں کی فیڈریشن  نے شرکت کی ۔ اس منصوبے میں مندرجہ ذیل نکات شامل ہیں :
- بار برداری کو ترجیح : ایف آئی ای او ، ایم پی ای ڈی اے اور اے پی ای ڈی اے بار برداری ، خاص طور پر جلد خراب ہونے والے مال کو ترجیح دینے کے لئے مشترکہ طور پر نشاندہی کریں گے اور اس کے لئے جہاز رانی کی لائنز کے ساتھ کام کریں گے ۔
- بار برداری کی شرحیں : سی ایس ایل اے نے یقین دلایا ہے کہ بار برداری کی شرحوں کو موجودہ ٹھیکوں کے مطابق ہی رکھا جائے گا ۔ جہاز رانی کی کمپنیوں سے درخواست کی گئی ہے کہ وہ اس بحران کے دوران بار برداری کی شرحوں میں استحکام بر قرار رکھیں ۔ یہ بات علم میں آئی ہے کہ یہ صورتِ حال وقتی ہے اور ایسا کوئی امکان نہیں ہے کہ اِس کے اثرات دیر تک باقی رہیں ۔
- بندر گاہوں کو ہدایت : جب نہر کھل جائے گی تو امید کی جاتی ہے کہ خاص طور پر جے این پی ٹی ، مندرا اور ہازیرا کی بندرگاہوں سے کچھ سامان گزارا جا سکے گا۔ بندر گاہوں ، جہاز رانی اور آبی گزر گاہوں کی وزارت نے ، اِن بندر گاہوں کو ایک ہدایت جاری کرنے کی یقین دہانی کرائی ہے تاکہ انتظامات میں تیزی لائی جا سکے اور آئندہ مصروفیت کی مدت میں مستعدی کے ساتھ کام کاج کو یقینی بنایا جا سکے ۔
- دوبارہ راستے طے کرنے سے متعلق فیصلے : جہاز رانی کی کمپنیوں کو سی ایس ایل کے ذریعے مشورہ دیا گیا تھا کہ وہ کیپ آف گُڈ ہوپ کےذریعے جہازوں کے راستے دوبارہ طے کرنے کے متبادل تلاش کریں ۔ یہ بات اشاراتاً کہی گئی تھی کہ راستوں کو دوبارہ طے کئے جانے کے کام میں عام طور پر مزید 15 دن کا وقت لگتا ہے ۔
نہرِ سوئز 23 مارچ ، 2021 ء سے بند ہے ، جس کی وجہ سے عالمی تجارت کو زبردست نقصان ہو رہا ہے ۔ یہ راستہ 200 ارب امریکی ڈالر مالیت کی بھارتی بر آمدات و در آمدات کے لئے استعمال کیا جاتا ہے ۔ یہ راستہ شمالی امریکہ ، جنوبی امریکہ اور یوروپ کی طرف سے استعمال کیا جاتا ہے ۔ اس تجارت میں پیٹرولیم مصنوعات ، آرگینک کیمیاوی مادے ،لوہا اور اسٹیل ، آٹو موبیل ، مشینری ، کپڑا اور قالین ، دست کاری کی اشیاء ، فرنیچر ، چمڑے کی اشیاء وغیرہ بھی شامل ہیں ۔
میٹنگ میں کہا گیا کہ نہرِ سوئز کی شمال اور جنوبی اطراف 200 سے زیادہ بحری جہاز لنگر انداز ہیں اور روزانہ کی بنیاد پر تقریباً 60 بحری جہازوں کو شامل کیا جا رہا ہے ۔ ان کوششوں سے پہلے اگر مزید دو دن لئے جائیں تو نہر کو صاف کرنے  سے تقریباً 350 بحری جہاز لد جائیں گے ۔ اندازہ ہے کہ صفائی کے اِس کام میں تقریباً ایک ہفتہ لگ جائے گا ۔ لہٰذا ، میٹنگ میں فیصلہ کیا گیا کہ صورتِ حال پر قریبی نظر رکھی جائے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 3121
(Visitor Counter : 130
وزارت اطلاعات ونشریات
میگھ ملّار اس وقت کے مشرقی پاکستان میں ہر کنبے کی جنگ کے دور کی کہانی ہے: ڈائریکٹر زاہد الرحیم انجان
جنگ کے دور میں ایک معمولی کنبے کی تبدیل ہوتی زندگی کے تجربے کی ایک المناک کہانی کا سامنا کرنا پڑتا ہے: اداکار شاہد الزماں سیلم
اصل جنگ کی صورتحال کا تجربہ محسوس کرسکے گی: اداکارہ اپرنا گھوش
بنگلہ دیشی فلم ڈائریکٹر زاہد الرحیم انجان کا کہنا ہے کہ بنگلہ دیش میں ہم 1971 کی آزادی کی جنگ کو عوام کی جنگ کہتے ہیں۔ میری فلم میگھ ملّار جنگ کے دور کے دوران ایک چھوٹے قصبے کے کنبے کی کہانی ہے۔ یہ اسی ایک کنبے کی کہانی نہیں ہے، بلکہ اس وقت کے مشرقی پاکستان میں ہر کنبے کی کہانی ہے۔ ہر کنبے کا آزادی کی جنگ میں تعاون تھا، جو ہماری تاریخ کا سب سے اہم واقعہ ہے۔ یہ بات بنگلہ دیش کے قومی ایوارڈ جیتنے والے اداکار شاہد الزماں سیلم نے کہی۔
مذکورہ ڈائریکٹر اور اداکار کا تعلق بھارت کے 51 ویں بین الاقوامی فلم فسیٹول افّی میں توجہ ملک سے ہے، جو آج 20 جنوری 2021 کو گوا میں بھارت کے 51 ویں بین الاقوامی فلم فیسٹول میں ایک پریس کانفرنس سے خطاب کررہے تھے۔
انجان نے بتایا کہ نامور اور مشہور ناول نگار اخترالزماں الیاس کی مختصر کہانی پر مبنی فلم میگھ ملّار میں تبدیل ہوتی زندگی کے تجربے کے ایک المیے کی داستان کو بتایاگیا ہے ۔ اس فلم میں میرے ملک کی خوبصورتی کو بھی زبردست طور پر دکھایاگیا ہے۔
بنگلہ دیش کے نیشنل ایوارڈ جیتنے والی اداکارہ اپرنا گھوش نے بتایا کہ ہمارا تعلق جنگ کے بعد کی نسل سے ہے، جس نے اس جنگ کو نہیں دیکھا تھا۔ اس فلم کے ذریعے آپ جنگ کی اصل صورتحال کو دیکھیں گے اور اس کا تجربہ محسوس کریں گے۔ اپرنا گھوش نے فلم میں قانون کا ایک خاص کردار ادا کیا ہے۔
ہم ایک فیسٹو موڈ میں ہیں۔ یہ ہماری آزادی کا 50 واں سال ہے اور ہمارے بابائے قوم بنگ بندھو شیخ مجیب الرحمن کی ایک سو ویں سالگرہ ہے۔ بنگلہ دیش کی فلم صنعت کے بارے میں اظہار خیال کرتے ہوئے انجان اور سیلم نے مطلع کیا کہ بنگلہ دیش کی حکومت اچھی فلمیں بنانے کے لئے امداد دیتی ہے اور تعاون بھی کرتی ہے۔ ڈائریکٹر نے بتایا کہ فلموں کے یہ طرز اور انداز بنگلہ دیش میں کمرشیل کے اعتبار سے کامیاب نہیں ہیں۔ بنگلہ دیش میں فلم سازی پر باہری اثرات کے بارے میں اظہار خیال کرتے ہوئے انجان نے کہا کہ صرف ہندوستانی بنگالی سنیما کا ہی نہیں بلکہ ہندوستان کے دیگر خطوں کا بھی ہماری فلموں پر ایک اثر ہے۔انہوں نے کہا کہ ہمارے ملک میں ستیہ جیت رے رت وک گھٹک سری نال سین اور راجن طرفدار جیسے ہندوستانی فلم سازوں کے کاموں کو بہت سراہا جاتا ہے اور ان کو بے حد پسندیدہ نظروں سے دیکھا جاتا ہے۔ڈائریکٹر نے بتایا کہ ان کی آنے والی فلموں میں ماحولیات اور خواتین سے متعلق امور پر توجہ دی جاسکتی ہے۔
انہوں نے کہا کہ فلم میگھ ملّار ایک صوبائی قصبے میں ایک سرکاری کالج کے ایک کمیسٹری ٹیچر نورالہدیٰ کی کہانی ہے۔ اس کا مڈل کلاس وجود اس کی بیوی اسما اور 5 سال کی بیٹی سدھا کے ارد گرد گھومتا ہے۔ ان کے ساتھ ایک اور شخص منٹو بھی ہے جو ان کے ساتھ رہتا ہے۔یہ منٹو اسما کا بھائی ہے۔ اچانک ایک صبح وہ پاتے ہیں کہ منٹو آزادی کے مجاہدوں میں شامل ہونے کے لئے گھر سے چلے گئے اور اس نے کسی کو بھی گھر چھوڑنے کے بارے میں کچھ نہیں بتایا۔ شدید بارش کی ایک رات میں مجاہدین آزادی کالج کیمپس میں واقع پاکستانی فوج کے ایک کیمپ پر حملہ کرتے ہیں۔ جوابی کارروائی میں فوجی نورالہدیٰ کو اپنی تحویل میں لے لیتے ہیں۔ نورالہدیٰ ان کی قید میں ہلاک ہوجاتے ہیں، جبکہ ان کا کنبہ زخموں سے نڈھال اور ٹوٹے ہوئے دل کے ساتھ زندگی جیتا ہے۔
.............................
ش ح، ح ا، ع ر
U-621
(Visitor Counter : 177
صدر جمہوریہ کا سکریٹریٹ
پریس اعلامیہ
نئی دہلی،26جون :صدرجمہوریہ ہند کو، جناب پدمانابھا بال کرشنا آچاریہ کو منی پورکی گورنرڈاکٹر اے ہپت اللہ کی تعطیل کے دوران غیرموجودگی میں ، ناگالینڈ کے گورنرکی ، ان کی اپنی ذمہ داریوں کے علاوہ منی پورکے گورنرکی ذمہ داریاں بھی انجام دینے کے لئے مقررکرنے پرمسرت ہورہی ہے ۔